Brand i stuehus Klokken 5.15 i morges reddede brandfolk en 92-årig kvinde ud af hendes brændende hus på Andrupvej i Hobro. Det var en person fra nærområdet, der opdagede branden, og tilkaldte brandvæsenet. Brandfolkene fik den ældre kvinde ud af ejendommen i god behold. Stuehuset er brændt ned til grunden. Politiet ved endnu ikke, hvad der var skyld i at branden opstod. Det oplyser Nordjyllands Politi til TV2/Nord.
En ældre kvinde blev tidligt i morges reddet ud af flammerne, da hendes stuehus brændte.